St. Louis laskee paljon Lehterän varaan
Perjantai 13.11.2015 klo 11.48 Mailataituri Vladimir Tarasenko nousee useimmiten otsikoihin, mutta St. Louis Blues kyllä tietää Tarasenkon ketjun keskushyökkääjän Jori Lehterän arvon ja merkityksen joukkueelle.
Jori Lehterä (oik.) ja tutkapari Alexander Steen. (AP)
- Odotamme häneltä (Lehterä) paljon tässä tilanteessa, kun loukkaantuneiden lista on pitkä. Hän joutuu pelaamaan kaikissa tilanteissa, ja se on vaativaa kenelle tahansa. Jori on auttanut meitä paljon, valmentaja Ken Hitchcock sanoo.Lehterä on tehnyt 16 ottelussa 2 maalia ja antanut 6 maalisyöttöä. Valmentaja arvelee, että tehot ovat kärsineet siitä, että joukkue on pakon edessä peluuttanut Lehterää niin paljon.- Jorin taakka kevenee sitä mukaa, kun pelaajia palaa kokoonpanoon. Sitten Jori pääsee taas samaan vauhtiin, missä hän oli ennen loukkaantumista, Hitchcock uskoo.Lehterän arvostuksesta kertoo jotain sekin, että Blues solmi hänen kanssaan kesällä kolmen vuoden ja 14,1 miljoonan dollarin jatkosopimuksen, vaikka nykyisestä sopimuksesta on vielä tämä kausi jäljellä. STT